Diari Oficial de la Generalitat Valenciana


Sumari del DOGV 5516, del 21-05-2007 (2007/6253)

Informació pública de l'alternativa tècnica del programa d'actuació integrada de la unitat d'execució 11.2 del sector La Devesa del Pla General d'Ordenació Urbana de Vinalesa.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5516

Data del DOGV
:   21-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6253


Data del document
:   15-05-2007

Organisme emissor
:   Pacva, SA

Tipus de document
:   Informació Pública

Descriptors 

:   * Vinalesa
    * pla d'urbanisme

En compliment del que establix l'article 134.4 de la Llei 16/2005, de 30 de desembre, de la Generalitat Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), té lloc l'inici del procediment de concurs per al desplegament i execució del programa d'actuació integrada, per mitjà de gestió indirecta, de la unitat d'execució 11.2 del sector La Devesa del sòl urbanitzable definit pel Pla General d'Ordenació Urbana de Vinalesa.  
Les bases generals reguladores dels procediments de programes d'actuació integrada per mitjà de la gestió indirecta de l'Ajuntament de Vinalesa van ser publicades en el Butlletí Oficial de la Província de València número 91 el dia 18 d'abril de 2006, havent sigut aprovat l'inici del procediment de concurs i les bases particulars que regiran en el concurs per a la selecció d'agent urbanitzador del programa d'actuació integrada, per mitjà de gestió indirecta de la unitat d'execució 11.2 del sector La Devesa en data 25 de gener de 2007, enviat al Diari Oficial de la Unió Europea número 2007/S-39-047392 el 22 de febrer de 2007.  
La mercantil Pacva, SA, codi d'identificació fiscal número A-46326922 i domicili social a València, carrer Pascual y Genís, número 17, ha iniciat la informació pública de la seua proposta de programa per al desenvolupament de la unitat d'execució 11.2 del sector La Devesa del Pla General d'Ordenació Urbana de Vinalesa amb la protocol·lització dels documents de l'alternativa tècnica de programa consistents en projecte d'urbanització i annex complementari d'este.   
Els instruments esmentats es troben protocol·litzats en la notaria de José Alicarte Domingo, situada a la localitat de València, carrer Colom, número 11. Així mateix, consta un exemplar de l'esmentada documentació depositat en l'Ajuntament de Vinalesa.  
Es fa constar, en aplicació de l'article 134 de la Llei Urbanística Valenciana, que durant el termini d'un mes, comptat des de la publicació de l'anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé en la notaria de José Alicarte Domingo, bé en l'Ajuntament de Vinalesa, per a obtindre informació, pels procediments legals, sobre els documents objecte d'exposició pública i presentar al·legacions. Les dites al·legacions podran presentar-se indistintament en la notaria de referència en horari de 10.00 a 13.00 hores, o bé en l'Ajuntament de Vinalesa, en horari administratiu obert al públic.  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que intentada la notificació esta no ha sigut possible.   
A més i, en particular, respecte del titular següent: Jerónimo Alcañiz Ferrer, c/ en el municipi, 46879 Vinalesa.  
Vinalesa, 15 de maig de 2007.- Per Pacva, SA: Vicente Diego Ramón.Informació pública de l'alternativa tècnica del programa d'actuació integrada de la unitat d'execució 11.2 del sector La Devesa del Pla General d'Ordenació Urbana de Vinalesa. [2007/6253]Pacva, SA